《四月二日二首 其二》
元代·吴景奎

抚景悲凉甚，临风感慨多。荆舒屯虎旅，沧海起鲸波。

世事遽如许，吾生奈老何。愁怀翻倒极，对酒不成歌。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。